දිවයිනේ දැනට පවතින වැසි සහිත කාලගුණ තත්ත්වයේ තරමක වැඩිවීමක් හෙට (16) දිනයේ සිට (විශේෂයෙන් නිරිත දිග කොටසේ) අපේක්ෂා කළ හැකි බව කාලගුණ විද්‍යා දෙපර්තේන්තුව දැනුම් දෙනවා.සබරගමුව, මධ්‍යම, බස්නාහිර සහ වයඹ පළාත්වලත් ගාල්ල සහ මාතර දිස්ත්‍රික්කවලත් විටින් විට වැසි හෝ ගිඟුරුම් සහිත වැසි ඇති විය හැකි බවයි එම දෙපාර්තමේන්තුව වැඩිදුරටත් පවසනවා.දිවයිනේ සෙසු ප්‍රදේශ වල තැනින් තැන අද (15) පස්වරු 2.00 න් පමණ පසුව වැසි හෝ ගිඟුරුම් සහිත වැසි ඇති විය හැකි බවයි දැනුම් දෙන්නේ.යාපනය දිස්ත්‍රික්කයේ අද (15) උදෑසන කාලයේදීත් වැසි ස්වල්පයක් ඇති විය හැකියි.බස්නාහිර සහ සබරගමුව පළාත්වලත් ගාල්ල සහ මාතර දිස්ත්‍රික්කවලත් ඇතැම් ස්ථානවලට මිලිමීටර් 100 ක පමණ තද වර්ෂාපතනයන් ඇති විය හැකි අතර ඌව සහ නැගෙනහිර පළාත්වල ඇතැම් ස්ථාන වලට මිලිමීටර් 50 ට වැඩි තරමක තද වර්ෂාපතනයන්ද අපේක්ෂා කළ හැකි බවයි දැනුම් දෙන්නේ.